**Timothy Lancaster West** (født 20. oktober 1934 i Bradford i Yorkshire i England) er en britisk film, teater og TV-skuespiller.

Kunstnerisk virke
-----------------

Han begynte sin karriere innen engelsk film som assisterende scenesjef ved Wimbledon Theatre i 1956. West begynte ved Piccadilly Theatre i 1959. Han var medlem av ensemblet i Royal Shakespeare Company (RSC) i tre sesonger; i 1962, 1964 og 1965. På 1960-tallet hadde han roller i stykker som *The Comedy of Mistakes*, *Timon of Athens*, *The Jew of Malta* og *Love's Labour's Lost*.

Han var kunstnerisk leder for Forum Theatre i Billingham i perioden 1980–1981 før han ble ansatt som hus-regissør ved University of Western Australia i 1982.[]

Etter å ha medvirket i en rekke produksjoner på scenen og på fjernsynsskjermen, kom Wests store gjennombrudd med den store TV-serien *Edward VII* (1975), der han spilte tittelrollen og hans to ekte sønner, Samuel og Josef spilte sønnene til kong Edward VII som barn. Han hadde også store roller i filmene *Nicholas og Alexandra* (1972), *The Day of the Jackal* (1973), *The Thirty-Nine Steps* (1978), *Masada* (1981) og *Cry Freedom* (1987).

I 1997 var han med i BBCs TV-produksjon av *King Lear*. I 2001 spilte West den eldre Maurice i *Iris*, mens hans skuespillersønn Samuel West spilte Maurice som ung. I 2002 gjorde han en gjesteopptreden i BBC Radio 4s dramaserie *Further Adventures of Sherlock Holmes*. I 2004 turnerte West til Australia med Carl Rosa Opera Company som regissør for en oppsetning av den musikalske komedien *H.M.S. Pinafore*; han spilte også rollen som «Sir Joseph Porter».

Julen 2007 hadde situasjonskomedien *Not Going Out* premiere på britisk TV. Der spilte West gjennomgangsfiguren Geoffrey Adams, faren til to sentrale rollefigurer.

Reiseprogrammer
---------------

I 2014 hadde tv-serien *Med kjærlighet for kanaler* (Great Canal Journeys) (2014–2019) premiere på britisk tv. I denne serien reiser Timothy West sammen med ektefellen Prunella Scales på kanalturer i Storbritannia og andre land. I Norge har serien blitt vist på NRK.

Annet
-----

West var styreleder for London Academy of Music and Dramatic Arts frem til januar 2018, da han ble etterfulgt av Benedict Cumberbatch. Han er også kjent for sin støtte til veldedighetsorganisasjonen Cancer Research UK. I 1984 ble han tildelt Order of the British Empire for sine prestasjoner innen skuespill og drama.

Referanser
----------

1. ↑   Discogs, Discogs artist-ID 459608, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6tg55m4, besøkt 9. oktober 2017[Hentet fra Wikidata]
3. ↑   Internet Movie Database, IMDb-nummer nm0922367, besøkt 13. oktober 2015[Hentet fra Wikidata]
4. ↑  «Med kjærlighet for kanaler». Besøkt 24. april 2022 – via nrk.no. «Ekteparet Timothy West og Prunella Scales deler lidenskapen for elvebåter og kanaler med venneparet Sheila Hancock og Gyles Brandreth.»

Eksterne lenker
---------------

* (en) Timothy West på Internet Movie Database Rediger på Wikidata

* (sv) Timothy West i Svensk Filmdatabas Rediger på Wikidata

* (da) Timothy West på Filmdatabasen Rediger på Wikidata

* (fr) Timothy West på Allociné Rediger på Wikidata

* (en) Timothy West på AllMovie Rediger på Wikidata

* (en) Timothy West hos Rotten Tomatoes Rediger på Wikidata

* (en) Timothy West hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** ICCU **·** CiNii **·** BBC Things **·** MusicBrainz **·** Discogs
 |